Twee ontsnap ná skietery by polisiestasieArgieffoto Brig. Hangwani Mulaudzi, woordvoerder van die polisie, het gesê twee polisiebeamptes het Saterdagoggend vir die twee mans wat ontsnap het en nog ŉ man ontbyt gevat toe hulle oorrompel is. “Hulle kon daarin slaag om ŉ vuurwapen by die beamptes af te neem en het hulle weg uit die polisiestasie geskiet,” het Mulaudzi gesê. Een van die drie mans is doodgeskiet en ŉ polisiebeampte is in die been geskiet en gewond. “Die ander twee verdagtes is steeds soek.” Volgens Mulaudzi het die polisie reeds die vuurwapen wat gesteel is, teruggekry. Hy het gesê die voortvlugtiges is baie gevaarlik. “Hulle is in hegtenis geneem op aanklag van moord, poging tot moord en besigheidsroof. Ons doen alles wat ons kan om hulle te vind,” het Mulaudzi gesê.